b'\n_START_ARTICLE_\nMaz\xc4\x81 degunrad\xc5\xbevabole\n_START_SECTION_\nApraksts\n_START_PARAGRAPH_\nSal\xc4\xabdzino\xc5\xa1i neliela vabole, kuras garums ir no 9 l\xc4\xabdz 16 mm. T\xc4\x81 ir melna, ret\xc4\x81k br\xc5\xabngani melna, ar mirdzumu. \xc4\xb6ermenis pagarin\xc4\x81ts un stipri izliekts. Dzimumu dimorfisms izpau\xc5\xbeas ar galvas "ragu" uzb\xc5\xabvi: t\xc4\x93vi\xc5\x86am rags ir liels, bet m\xc4\x81t\xc4\xabtei neliels, novietots uz pieres v\xc4\xables.\n_START_SECTION_\nEkolo\xc4\xa3ija\n_START_PARAGRAPH_\n\xc5\xa0o vaboli var sastapt jauktos, platlapju un palie\xc5\x86u me\xc5\xbeos. Dz\xc4\xabvo grup\xc4\x81s sapuvu\xc5\xa1\xc4\x81 v\xc4\xabtolu (Salix), b\xc4\x93rzu (Betula) vai liepu (Tilia) koksn\xc4\x93. Ziemu pavada imago vai k\xc4\x81puru stadij\xc4\x81. Dz\xc4\xabves cikls ilgst divus gadus.'